ΓΡΑΠΤΗ ΕΡΩΤΗΣΗ P-0595/02

υποβολή: Chris Davies (ELDR) προς την Επιτροπή

(27 Φεβρουαρίου 2002)

Θέμα: Εφαρμογή του κανονισμού 2037/2000/ΕΚ: ουσίες που καταστρέφουν τη στιβάδα του όζοντος

Θα μπορούσε η Επιτροπή να παράσχει μία έκθεση προόδου, η οποία θα περιέχει πληροφορίες σχετικά με την εφαρμογή του κανονισμού 2037/2000/ΕΚ(1) σε καθένα από τα κράτη μέλη της ΕΕ, όσον αφορά την αφαίρεση και την απόρριψη καταστρεπτικών για τη στιβάδα του όζοντος ουσιών ψυκτικών εξοπλισμών και ιδίως στα κράτη μέλη που διαθέτουν ένα γενικό σύστημα αφαίρεσης των ουσιών CFC από ρευστά ψυκτικά μέσα και τα οποία έχουν δημιουργήσει συστήματα για την αφαίρεση των ουσιών αυτών από τον αφρό·

Σε ποια κράτη μέλη επιτρεπόταν ακόμα στα τέλη του Φεβρουαρίου 2002 η απόρριψη χρησιμοποιημένων ψυγείων σε χωματερές, χωρίς να έχει προηγηθεί αφαίρεση των εν λόγω ουσιών·

Δεδομένου ότι είναι σαφές ότι ορισμένα κράτη μέλη εξακολουθούν να μην είναι σε θέση να λάβουν ακόμα και τα στοιχειώδη μέτρα για την αφαίρεση των ουσιών CFC, είναι η Επιτροπή ικανοποιημένη με την κατάσταση αυτή και ποιες ενέργειες προτίθεται να αναλάβει εν προκειμένω·

(1) ΕΕ L 244 της 24.9.2000, σελ. 1.

Απάντηση της κας Wallstrm εξ ονόματος της Επιτροπής

(22 Μαρτίου 2002)

Η Επιτροπή επιθυμεί να παραπέμψει το Αξιότιμο Μέλος του Κοινοβουλίου στην απάντηση που έδωσε στη γραπτή ερώτηση E-0255/02(1). Με βάση τα στοιχεία που έχει εις χείρας της η Επιτροπή στην απάντηση αυτή δίδονται λεπτομέρειες περί της κατάστασης εφαρμογής του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου της 29ης Ιουνίου 2000 για τις ουσίες που καταστρέφουν το στρώμα του όζοντος, σε ό,τι αφορά την αφαίρεση και απόρριψη των ουσιών αυτών του ψυκτικού εξοπλισμού.

Δυνάμει του άρθρου 16 του κανονισμού (ΕΚ) αριθ. 2037/2000, τα κράτη μέλη έχουν την ευθύνη για την ανάκτηση τωνπό έλεγχο ουσιών από τα χρησιμοποιημένα οικιακά ψυγεία και τους καταψύκτες, που καταστρέφονται με τεχνολογίες εγκεκριμένες από τα συμβαλλόμενα μέρη ή με όποια άλλη περιβαλλοντικά φιλική τεχνολογία καταστροφής. Η Επιτροπή δεν διαθέτει στοιχεία για το ποια κράτη μέλη στα τέλη του Φεβρουαρίου 2002 εξακολουθούσαν να επιτρέπουν την απόρριψη των χρησιμοποιημένων ψυγείων στις χωματερές χωρίς να πραγματοποιείται αφαίρεση τουλικού. Ωστόσο, δυνάμει του κανονισμού (ΕΚ) αριθ. 2037/2000 τα κράτη μέλη δεν πρέπει να επιτρέπουν την απόρριψη στις χωματερές τωνπό έλεγχο ουσιών που περιέχονται στα χρησιμοποιημένα ψυγεία. Η γενικότερη εντύπωση της Επιτροπής είναι ότι τα περισσότερα κράτη μέλη ανακτούν τις ελεγχόμενες ουσίες όπως π.χ. τους χλωροφθοράνθρακες (CFC) από τα ψυκτικά κυκλώματα του εμπορικού και βιομηχανικού ψυκτικού εξοπλισμού όπουπάρχουν ευρέως καθιερωμένες τεχνολογίες. Τα στοιχεία για τις πρακτικές ανάκτησης των ελεγχομένων ουσιών από ψυκτικά συστήματα οικιακών ψυγείων και καταψυκτών είναι πιο διαφοροποιημένα αλλά φαίνεται ότι σημαντικός αριθμός κρατών μελών έχουν προχωρήσει στην ανάκτηση τουλικού αυτού.

Όπως αναφέρθηκε, η τεχνολογία για την ανάκτηση των ελεγχομένων ουσιών από αφρώδες μονωτικόλικό του ψυκτικού εξοπλισμού ενώ ήδη εφαρμόζεται είναι πιο πρόσφατης εμφάνισης. Έξι κράτη μέλη — Γερμανία, Ιταλία, Λουξεμβούργο, Αυστρία, Φινλανδία και Σουηδία — γνωστοποίησαν στην Επιτροπή ότι χρησιμοποιούν εμπορικές εγκαταστάσεις ανάκτησης ελεγχομένων ουσιών του μονωτικού αφρού των οικιακών ψυγείων και καταψυκτών. Τέσσερα άλλα κράτη μέλη — Βέλγιο, Δανία, Ισπανία και Ολλανδία — ανέφεραν ότι διαθέτουν ορισμένες εγκαταστάσεις ανάκτησης ελεγχομένων ουσιών από τα οικιακά ψυγεία και τους καταψύκτες, αλλά απομένει να δοθούν πρόσθετα σχετικά στοιχεία. Στο Ηνωμένο Βασίλειο αποθηκεύονται τα χρησιμοποιημένα ψυγεία και οι καταψύκτες μέχρις ότου τεθούν σε λειτουργία εμπορικές εγκαταστάσεις ανάκτησης και καταστροφής των ελεγχομένων ουσιών του μονωτικού αφρού. Άλλα κράτη μέλη μένει να διαβιβάσουν στοιχεία για το θέμα αυτό μετά από σχετικά διαβήματα της Επιτροπής.

Θα διαμορφωθεί πληρέστερη εικόνα όταν απαντήσουν όλα τα κράτη μέλη δυνάμει του άρθρου 16 (6). Στο άρθρο αυτό ζητείται από τα κράτη μέλη ναποβάλουν έκθεση στην Επιτροπή για τα συστήματα που έχουν εγκαταστήσει προς ανάκτηση και καταστροφή των ελεγχομένων ουσιών μέχρι 31 Δεκεμβρίου 2001. Μέχρι σήμερα μόνο δύο κράτη μέληπέβαλαν εκθέσεις. Η Επιτροπή βρίσκεται τώρα στο στάδιο εκπόνησης μιας συνολικής επισκόπησης βασισμένης στα στοιχεία που έχουν δώσει τα κράτη μέλη, σε ό,τι αφορά την κατάσταση στην

Κοινότητα και σε κάθε κράτος μέλος. Η αξιολόγηση των πληροφοριών αυτών θα επιτρέψει στην Επιτροπή να προχωρήσει στα απαραίτητα βήματα για να εξασφαλίσει τη συμμόρφωση όλων των κρατών μελών με τον κανονισμό (ΕΚ) αριθ. 2037/2000.

(1) ΕΕ C 172 E της 18.7.2002, σελ. 168.